MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA




HOTĂRÂREA NR. 147
Consiliul Local al Municipiului Craiova, întrunit în şedinţa ordinară din data de 29.04.2010;

Având în vedere raportul nr.56401/2010 întocmit de Serviciul Resurse Umane prin care se propune aprobarea criteriilor de participare la concursul organizat în luna mai 2010, pentru ocuparea postului de director general al Regiei Autonome de Transport Craiova şi rapoartele comisiilor de specialitate ale Consiliului Local al Municipiului Craiova nr.55, 56, 57, 58, 59/2010; 

În conformitate cu prevederile Hotărârii Guvernului nr.281/1993 referitoare la salarizarea personalului din unităţile bugetare, modificată şi completată, şi a Legii nr.53/2003 privind Codul Muncii;
În temeiul art.36 alin.2 lit. a, art.63,alin.7, art 45 alin.1 şi art.61 alin.2 din Legea nr.215/2001, republicată, privind administraţia publică locală:

HOTĂRĂŞTE:

Art.1. Se aprobă criteriile de participare la concursul organizat în luna mai 2010 pentru ocuparea postului de director general al Regiei Autonome de Transport Craiova, după cum urmează:

· să aibă cetăţenie română şi domiciliul stabil în România;

· să fie absolvent al învăţământului universitar, cu studii superioare de lungă durată cu diplomă de licenţă;

· să aibă vechime minim 5 ani în activitate;

· să aibă cunoştinţe operare calculator;

· să nu fi suferit condamnări penale sau civile care l-ar putea face incompatibil cu funcţia pentru care candidează.

Art.2. Se aprobă procedura de organizare a concursului pentru ocuparea postului de director general al Regiei Autonome de Transport Craiova, după cum urmează:

· concursul va consta în două probe: proba scrisă şi proba de interviu, conform bibliografiei aprobate în acest sens;

· nota minimă pentru promovare este 8 (opt), pentru fiecare din cele două probe.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Regia Autonomă de Transport Craiova vor aduce la îndeplinire prevederile prezentei hotărâri.

